open-index/open-wikipedia-markdown huggingface dataset:
மீண்டும் ஒரு மரியாதை

**மீண்டும் ஒரு மரியாதை** (*Meendum Oru Mariyathai*) பாரதிராஜா எழுதி, இயக்கி 2020இல் வெளியான இந்திய தமிழ் திரைப்படம் . பாரதிராஜா, நட்சத்திரா, ஜோ மல்லூரி மற்றும் மௌனிகா ஆகியோர் முதன்மைப் பாத்திரங்களில் நடித்துள்ள இந்தப்படத்தை மனோஜ் குமார் தனது மனோஜ் கிரியேஷன்ஸ் என்னும் படவுருவாக்க நிறுவனத்தின் வாயிலாக வெளியிட்டுள்ளார். இப்படத்திற்கான இசையை என்.ஆர்.ரகுநந்தன் அமைத்துள்ளார், பின்னணி இசையை சபேஷ்-முரளியும், ஒளிப்பதிவை சலாய் சாகதேவனும் மேற்கொண்டுள்ளனர். ஊட்டியில் நடைபெற்ற 2018இல் தெற்காசிய குறும்பட விழாவில் இப்படம் திரையிடப்பட்டது.

## நடிகர்கள்
* பாரதிராஜா 
* ராசி நட்சத்திரம் 
* மௌனிகா 
* ஜோ மல்லூரி

## முன் பணிகள்
*ஓம்* என்ற படத்தில் பி.பாரதிராஜா முக்கியக் கதாபாத்திரத்தில் நடிப்பார் என்று 2014 நவம்பரில் அறிவிக்கப்பட்டது. யுவன் சங்கர் ராஜா இசையமைத்து நிர்மல்குமார் இப்படத்தை இயக்குகிறார் என்று கூறப்பட்டது. தலைப்பு "ஓல்ட் மேன்" என்பதன் சுருக்கமாகும். இருப்பினும், சில காரணங்களால், நிரதிய்குமார் இந்த திட்டத்தை இடையில் விட்டுவிட்டார். செயலற்ற ஒரு குறுகிய காலத்திற்குப் பிறகு, படத்தின் தலைப்பு *ஓம்* இலிருந்து *மீண்டும் ஓரு மரியாதை* என அக்டோபர் 2019இல் மாற்றப்பட்டது. 
இப்படத்தின் ஒலிப்பதி என்.ஆர்.ரகுநந்தன், ஷரன் சூர்யா இரண்டு பாடல்களையும், யுவன் சங்கர் ராஜா ஒரு பாடலையும் இசையமைத்துள்ளனர். சரிகம என்ற பெயரில் இசை வெளியிடப்பட்டது.  அதே மாதத்தில் முதல் முன்னோட்டப் படிமம் வெளியான பின்னர் படத்தின் அதிகாரப்பூர்வ குறு முன்னோட்டம் 21 சூலை 2018 அன்று வெளியிடப்பட்டது. இப்படத்தின் கதைக்களம் ஐரோப்பிய நாடுகளில் வசிக்கும் புலம்பெயர்ந்த இலங்கைத் தமிழர்களின் வாழ்க்கையைப் பற்றியது என்று ஊகிக்கப்படுகிறது.

## மேற்கோள்கள்

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் நாடகத் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:பாரதிராஜா இயக்கிய தமிழ்த் திரைப்படங்கள்
பசந்தி பிஷ்டு

**பசந்தி பிஷ்டு** (பிறப்பு: 1953) என்பவர் இந்தியாவின் உத்தரகண்ட் மாநிலத்தின் நன்கு அறியப்பட்ட நாட்டுப்புற பாடகி ஆவார். இவர் உத்தரகண்டின் ஜாகர் நாட்டுப்புற வடிவத்தின் முதல் பெண் பாடகியாக புகழ் பெற்றவர். ஜாகர் நாட்டுப்புற பாடல் வடிவம் தெய்வங்களை துதிக்கும்  வடிவமாகும். ஜாகர் வடிவம் பாரம்பரியமாக ஆண்களால் பாடப்பட்டது. எனினும் பசந்தி பிஷ்டு இந்த நடைமுறையை மாற்றினார். இன்று நன்கு அறியப்பட்ட இவரது குரல் பாரம்பரிய வடிவிலான ஜாகர் நாட்டுப்புற பாடலைப் பாதுகாக்க முயற்சிக்கிறது. பசாந்தி பிஷ்டுக்கு 2017 இல் பத்மஸ்ரீ விருது வழங்கப்பட்டது.

## வாழ்க்கை
பசந்தி பிஷ்டு 1953 ஆம் ஆண்டில் உத்தரகண்ட் மாநிலத்தின் சாமோலியில் உள்ள லுவானி கிராமத்தில் பிறந்தார். இவர் தனது 15 வயதில் ஒரு கணையெக்கி வீரரை மணந்தார். இல்லத்தரசியாக வாழ்வின் பெரும்பகுதியை கழித்த இவர்   தொழில்முறை பாடலை 40 வயதிற்கு பின்னர் பஞ்சாபின் ஜலந்தரில் தொடங்கினார்.

இருப்பினும் பசந்தி சிறுவயதில் இருந்தே அவர் தனது தாயின் ஜாகர் பாடல்களைக் கேட்டு வளர்ந்ததாக  கூறுகிறார்.

"நான் எப்போதும் என் அம்மாவுடன் சேர்ந்து பாடினேன். அவர் வேலைகளைச் செய்யும்போது பாடினார். கிராமத்தில் நடந்த பல கண்காட்சிகள் மற்றும் திருவிழாக்கள் இந்த வகையான இசை மீதான என் அன்பை ஆழமாக்கின. ”

- பசாந்தி பிஷ்டு

பசாந்தி தனது கிராமத்திலிருந்து ஒரு மைல் தொலைவில் உள்ள உள்ளூர் கிராமப் பள்ளியில் 5 ஆம் வகுப்பு வரை படித்தார். ஆனால் மேல்நிலைப் பள்ளி தனது வீட்டிலிருந்து மேலும் தொலைவில் இருந்ததால் கல்வியை தொடர முடியவில்லை.

## இசை வாழ்க்கை
அதுவரை தனது குடும்பத்தினருடன் நேரம் செலவழித்த பசந்தியின் பணி வாழ்க்கை அவரது நாற்பது வயதுகளில் ஆரம்பமாகியது. பசந்தி தனது கணவருடன் ஜலந்தருக்குச் சென்ற பிறகு ஜலந்தரில் உள்ள பிரச்சீன் கலா கேந்திரத்தில் இசை கற்க ஆர்வம் கொண்டிருந்தார். அங்கு இளவயது மாணவர்களுடன் தாம் இசை கற்க வெட்கப்பட்டார். தனது மகளின் ஆசிரியரிடம் ஆர்மோனியம் வாசிக்க கற்கத் தொடங்கிய போது ​தொழில்முறை இசை பயிற்சிக்கு முதலடி எடுத்து வைத்தார். பின்னர் பஜனைகள், திரைப்படப் பாடல்கள் போன்றவற்றை மையமாகக் கொண்டு பொது நிகழ்ச்சிகளில் பாடத் தொடங்கினார். அவரது கணவர் ஓய்வு பெற்ற பிறகு பசாந்தி பிஷ்ட் டெஹ்ராடூனில் குடியேறினார். 1996 ஆம் ஆண்டில் நஜிபாபாத்தில் உள்ள அகில இந்திய வானொலி நிலையத்தில் சேர்ந்தார். இவர் ஆகாஷ்வானியின் முதல்தர கலைஞராவார்.

பசந்தி அவருடைய குழந்தைப் பருவத்தில் தான் தாயிடம் இருந்தும், பிற கிராம பெரியவர்களிடம் இருந்தும் தாம் கற்றுணர்ந்த தெய்வத்தை துதி செய்யும் ஜாகர் எனும் நாட்டுப்புற பாடல் வடிவத்தை பாடத் தொடங்கினார். ஜாகரின் மறைந்த பல பாடல்களை அதே பழைய தாளங்களில் பாடினார். பசந்தி பிஷ்டின் குரல் வளம், பாடல் பாணி, தாளம் என்பன உத்தரகண்டின் பஹாடி பாடும் பாணிக்கு பொதுவானவை.

## தனிப்பட்ட வாழ்க்கை
இவரின் கணவர் இந்திய இராணுவத்தில் பணியாற்றி ஓய்வு பெற்றார். இவரின் மகன் இந்திய விமானப்படையில் பணி புரிகிறார்.

## விருதுகள்

அஹில்யா தேவி சம்மன் மத்திய பிரதேச அரசு (2016-2017)

பத்மஸ்ரீ (2017)

உத்தரகண்ட் அரசால் நாரி சக்தி தீலு ரவுத்தேலி

## சான்றுகள்

பகுப்பு:கலைஞர்கள்
பகுப்பு:வாழும் மக்கள்
பகுப்பு:1953 பிறப்புகள்
பகுப்பு:பத்மசிறீ விருது பெற்ற கலைத் துறையினர்
டிவிஎஸ் ஜூப்பிட்டர்

**டி.வி.எஸ் ஜூப்பிட்டர்** என்பது இந்தியாவின் டி.வி.எஸ் மோட்டார் நிறுவனத்தால் செப்டம்பர் 2013 இல் அறிமுகம் செய்யப்பட்ட ஒரு  ஸ்கூட்டர் ஆகும். டிவிஎஸ் நிறுவனம் இந்த ஸ்கூட்டரினை ஆண்களை கவரும் வகையில் வெளியிட்டது.

## தொழில்நுட்பம் மற்றும் வசதிகள்
### எஞ்சின்
இது ஒரு சிலிண்டர், நான்கு ஸ்ட்ரோக், 110 சிசி எஞ்சின் மூலம் இயக்கப்படுகிறது. 7500 ஆர்பிஎம்மில் 5.88 &nbsp; kW (7.88 &nbsp; bhp) ஐ வழங்குகிறது. இந்தக் குதியுந்து 11.2 வினாடிகளில் மணிக்கு 0 முதல் 60 கிமீ வேகத்தை எடுக்கும். ஸ்கூட்டரில் ஒரு 'எக்கோனோமீட்டர்' உள்ளது. இது உற்பத்தியாளருக்கு ஒரு லிட்டர் பெட்ரோலில் 49 கி.மீ தூரத்தினை கடக்க உதவியது. 
### மைலேஜ்
ஜூலை 2018 இல், டி.வி.எஸ் ஜூப்பிட்டர் 2.5 மில்லியன் யூனிட் விற்பனையைத் தாண்டி, இந்தியாவில் அதிக விற்பனையான இரண்டாவது ஸ்கூட்டராக ஆனது.

## விருதுகள்
2014 ஆம் ஆண்டின் ஸ்கூட்டர் என டி.வி.எஸ் ஜூப்பிட்டர் ஸ்கூட்டரை என்.டி.டி.வி கார் & பைக் விருதுகள் பெயரிட்டன. இந்த வாகனம் பிபிசி டாப் கியர் இந்தியா மற்றும் பைக் இந்தியா ஆகியவற்றின் விருதுகளையும் வென்றது. ஆண்டின் ஸ்கூட்டர் என விருது பெற்றதால் இந்தியாவில் அதிக விருது பெற்ற ஸ்கூட்டராக அமைந்தது. உலக பிராண்ட் காங்கிரஸின் 5 வது சிஎம்ஓ ஆசியா விருதுகளில் பிராண்டிங் மற்றும் மார்க்கெட்டிங் துறையில் சிறந்து விளங்குவதற்கான விருதையும் இது வென்றது. டிவிஎஸ் ஜூப்பிட்டரை 18 மாதங்களில் 500,000 ஸ்கூட்டர்களை விற்பனை செய்தது.

## சிறப்பு பதிப்பு
2015 ஆம் ஆண்டில், டி.வி.எஸ் மோட்டார் நிறுவனம் ஜூப்பிட்டர் புதிய வரையறுக்கப்பட்ட தொகுதி மாறுபாட்டை டி.வி.எஸ் ஜூபிட்டர் ஸ்கூட்டர்-ஆஃப்-இயர் சிறப்பு பதிப்பு என அழைத்தது. இது டி.வி.எஸ் ஜூப்பிட்டர் இந்தியாவில் 2014 ஆம் ஆண்டின் ஸ்கூட்டர் என பெயரிடப்பட்டதைக் கொண்டாடும் வகையில் உருவாக்கப்பட்டது.

டி.வி.எஸ் ஜூப்பிட்டர் இசட்எக்ஸ், டி.வி.எஸ் ஜூபிடர் கிளாசிக் மற்றும் மிக சமீபத்திய டி.வி.எஸ் ஜூபிடர் கிராண்டே போன்ற பல மாடல்களை டி.வி.எஸ் வெற்றிகரமாக அறிமுகப்படுத்தியுள்ளது.

## குறிப்புகள்

## வெளி இணைப்புகள்

பகுப்பு:Official website not in Wikidata
பகுப்பு:டிவிஎஸ் குதியுந்துகள்
பகுப்பு:110 சிசி திறனுடைய குதியுந்துகள்
திரிம்பகம்

**திரிம்பகம்** (Trimbak) என்பது ஒரு நகரமாகும். நகராட்சி அமைப்பான இது இந்திய மாநிலமான மகாராட்டிராவில் நாசிக் மாவட்டத்தில் அமைந்துள்ளது. புகழ்பெற்ற திரிம்பகேஸ்வர் சிவன் கோயில் இங்கு அமைந்துள்ளது. இது பன்னிரண்டு சோதிர்லிங்கங்களில் ஒன்றாகும். இங்கு மகாராட்டிராவின் திரிம்பகேஸ்வரில் இந்து பரம்பரை பதிவேடுகள் வைக்கப்பட்டுள்ளன. புனித கோதாவரி ஆற்றின் தோற்றம் திரிம்பகத்திற்கு அருகில் உள்ளது. 

நாசிக் மாவட்டத்தில் சிம்மகஸ்த கும்ப மேளா முதலில் திரிம்பகத்தில் நடைபெற்றது. ஆனால் 1789 ஆம் ஆண்டு வைணவர்களுக்கும் சைவர்களுக்கும் இடையில் நடந்த மோதலுக்கு முன்னதாக, மராட்டிய பேஷ்வா  கும்பமேளாவில் வைணவர்கள் குளிக்கும் இடத்தை நாசிக் நகரில் ராம்குண்டம் என்ற இடத்திற்கு மாற்றினார்.  திரியம்பகத்தை கும்பமேளாவின் சரியான இடமாக சைவர்கள் தொடர்ந்து கருதுகின்றனர். 

## நிலவியல்
திரிம்பகம் 19.56 ° வடக்கிலும் 73.32 ° கிழக்கிலும் அமைந்துள்ளது.  இது சராசரியாக 720 மீட்டர் உயரத்தில் உள்ளது. (2362  அடி). 

## புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, திரிம்பகத்தின் மக்கள் தொகை 12,056 பேராகும். ஆண்கள் மக்கள் தொகையில் 51 சதவீதமும், பெண்கள் 49 சதவீதமும் இருக்கின்றனர். திரியம்பகம் சராசரியாக 89.61 சதவீதம் கல்வியறிவு விகிதத்தைக் கொண்டுள்ளது: ஆண் கல்வியறிவு 94.12 சதவீதமும், மற்றும் பெண் கல்வியறிவு 84.88 சதவீதமும் ஆகும். திரிம்பகத்தின், மக்கள் தொகையில் 11.10 சதவீதம் பேர் % 6 வயதுக்குட்பட்டவர்கள் ஆவார்.

## வரலாறு
ஒரு நகரம் நிர்மானிக்கப்பட்டு, பின்னர் இது திரிம்பகேஸ்வர் என பிரபலமானது. பேஷ்வாக்களின் ஆட்சி காலத்தில் நானா சாகேப் பேஷ்வா திரிம்பகேஸ்வர் கோவிலைக் கட்டுமாறு அறிவுறுத்தியதுடன், திரிம்பகேஸ்வர் நகரத்தை உருவாக்கி அழகுபடுத்தினார். 

**நீல மணி** - இங்கிருந்த ஒரு பெரிய நீல வைரத்திற்கு,  நாசக் வைரம்  என்று பெயரிடப்பட்டது. இது திரிம்பகேஸ்வர் கோயிலை அலங்கரித்தது. பாஜிராவ் பேஷ்வாவிலிருந்து இந்த வைரத்தை ஜே. பிரிக்ஸ் என்ற ஆங்கில கர்னல் எடுத்துச் சென்றதாக அறியப்படுகிறது. பின்னர், பிரிக்ஸ் வைரத்தை பிரான்சிஸ் ராவ்டன்-ஹேஸ்டிங்ஸுக்கு வழங்கினார். அது பின்னர் இங்கிலாந்து சென்றது.

## குறிப்பு

பகுப்பு:Coordinates on Wikidata
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மகாராட்டிரப் புவியியல்
பகுப்பு:நாசிக் மாவட்டம்
பகுப்பு:இந்துக் கோயில்கள்
அரைமுடி

**அரைமுடி** அல்லது *அரசிலை* என்பது சிறிய வெள்ளி உலோகத்தாலான இதய வடிவ அல்லது அரச இலை வடிவ  அணிகலன் ஆகும். இந்தியாவின் தமிழ்நாடு மாநிலம் மற்றும் இலங்கையின் சில பகுதிகளில் புழக்கத்தில் இருந்து வந்த இந்த ஆபரணம் பெண் குழந்தைகளுக்கு அரைஞாணுடன் கோர்த்து அணிவிக்கப்படும்.  “அரை“ என்பது  இடுப்பு பாகத்தையும் “முடி” என்றால் மூடுதல் என்றும் பொருள்படும்  . இதனை 'அரசிலை', 'அலமாடி' என்று கிழக்கிலங்கை முஸ்லிம்கள் அழைக்கின்றர்.

1966 ஆம் ஆண்டில் எம். எஸ். சந்திரசேகர் எழுதிய “புதுக்கோட்டை அருங்காட்சியகத்திக் முக்கிய காட்சிப்பொருட்களின் கையேடு”  "Guide to the principal exhibits in the Government Museum, Pudukkottai" என்ற ஆங்கில நூலில் “பிறப்புறுப்புக் கவசம்” என அரைமுடி  குறிப்பிடப்பட்டுள்ளது.  

சென்னை மாகானத்தின் சேலம் மாவட்டத்தை பற்றிய கையேட்டின் முதல் தொகுதியில் குழந்தைகள் சில நேரங்களில், பத்து வயது அல்லது அதற்கு மேற்பட்ட வயது வரை, நிர்வாண நிலையில் இருப்பதை தவிர்க்கும் நோக்கில் இடுப்பைச் சுற்றிய ஒரு கயிற்றில் இதய வடிவிலான வெள்ளித் தகடு அல்லது “அரைமுடி” அணியப்பட்டதாக விவரிக்கிறது. "
 
## மேற்கோள்கள்

பகுப்பு:இந்திய உடைகள்
பகுப்பு:தமிழர் அணிகலன்கள்
பல்பீர் சிங் சீசெவால்

**பல்பீர் சிங் சீசெவால்** ( Balbir Singh Seechewal ) (பிறப்பு: 1962 பிப்ரவரி 2) இவர் ஓர் நிர்மலா சீக்கியராவார். இவர் இந்தியாவின் பஞ்சாபில் நதி மாசு எதிர்ப்பு பிரச்சாரத்திற்கு தலைமை தாங்கினார். குர்பானியின் சுற்றுச்சூழல் சாரத்துடன் தனது பயிரிடப்பட்ட சுய உதவி தத்துவத்தை இணைப்பதன் மூலம், 110 மைல் நீளமுள்ள காளி பெயின் நதியினை இவர் உயிர்த்தெழுப்பினார். இவர் 2017 இல் இந்திய குடிமை விருதான பத்மஸ்ரீ விருதினைப் பெற்றுள்ளார். இவர் "சுற்றுச்சூழல் பாபா" என்றும் அழைக்கப்படுகிறார்.

2009 ஆம் ஆண்டின் முற்பகுதியில் இவர், இந்தியாவின் பஞ்சாபின் மால்வா பகுதி வழியாகவும், அதிக மக்கள் தொகை கொண்ட லூதியானா வழியாகவும் சென்ற ஒரு பருவகால நீரோடையான புத்த நுல்லாவைக் காப்பாற்றுவதற்காக போராட்டங்களை கையில் எடுத்துக் கொண்டார். இது தொடர்பாக உயர்நீதிமன்றத்தின் உத்தரவுகளுக்கு இணங்க பஞ்சாப் மாசு கட்டுப்பாட்டு வாரியத்தின் பணிகள் தோல்வியடைந்ததைத் தொடர்ந்து, நீர்வளத்தை வெளியேற்றுவதற்கான சிக்கலை தீர்க்க சமூகத்தின் பல்வேறு பிரிவினரிடையே விழிப்புணர்வை ஏற்படுத்தும் பிரச்சாரத்தை சீக்வால் தொடங்கினார்.

பஞ்சாபின் பிஸ்த் தோவாப்  பகுதியில் 160 கி.மீ நீளமுள்ள பியாசு நதியின் துணை நதியான காளி பெயின் நதியை இவர் மீட்டெடுத்தார். 2007 ஆம் ஆண்டில் காளி பெயின் நீர் சுத்தம் செய்யும் திட்டத்தைத் தொடங்கியபோது, அது ஒரு சவாலான பணியாக இருந்தது என்று சீசெவால் கூறுகிறார். ஆனால், அதன் முக்கியத்துவத்தை மக்கள் அறிந்தவுடன், அவர்கள் உலர்ந்த வடிகாலாக மாறியிருந்த மற்றும் அதன் வரலாற்று மற்றும் மத முக்கியத்துவத்தை நீண்ட காலமாக மறந்துவிட்ட ஒரு குப்பைக் குப்பையாகக் குறைக்கப்பட்டிருந்த அந்த இடத்தை சுத்தம் செய்வதில் அவர்களும் இணைந்தனர்.

## வாழ்க்கை
இந்தியாவின் பஞ்சாபில் உள்ள ஜலந்தர் மாவட்டத்தில் சீசெவால் என்ற இடத்தில் ஒரு சீக்கிய, விவசாய குடும்பத்தில் சனன் சிங் மற்றும் சனன் கவுர் ஆகியோருக்குப் பிறந்தார். இவர் நகோடரில் உள்ள தயானந்த் ஆங்கிலோ-வேதக் கல்லூரியில் படித்தார். 1981 ஆம் ஆண்டில் கல்லூரியை விட்டு வெளியேறிய பின்னர் குங்குமப்பூ வண்ண உடையணிந்து துறவியானர். இரு முறை சீசெவால் ஊராட்சியின் தலைவராக இருந்தார்.

## விருதுகள் மற்றும் கௌரவங்கள்
thumb
2017 மார்ச் 30 அன்று இந்தியக் குடியரசுத் தலைவர் பிரணாப் முகர்ஜி (வலது) அவர்களிடமிருந்து பத்மஸ்ரீ விருதைப் பெற்ற பல்பீர் சிங் சீசெவால் (இடது).

* டைம் பத்திரிகையின் சுற்றுச்சூழல் கதாநாயகன் என்ற தலைப்பு பெற்றுள்ளார்.

## குறிப்புகள்

## வெளி இணைப்புகள்

பகுப்பு:1962 பிறப்புகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:பஞ்சாப் நபர்கள்
பகுப்பு:வாழும் மக்கள்
திருச்செல்வம் திருக்குமரன்

**திருச்செல்வம் திருக்குமரன்** ஈழத்துக் கவிஞரும் எழுத்தாளரும், சூழலியலாளரும், ஊடகவியலாளரும் ஆவார் யாழ்ப்பாணப் பல்கலைக்கழகத்தில் பட்டம் பெற்றவர்.

திருச்செல்வம், கௌரி ஆகியோருக்கு ஏக புத்திரனாக இலங்கை, யாழ்ப்பாணத்தில் பிறந்தவர். இவரது முதல் கவிதை 1995 ஆம் ஆண்டில் உதயன் பத்திரிகையில் பிரசுரமானது.  இலங்கையில் தொலைக்காட்சியிலும் பத்திரிகையிலும் ஊடகவியலாளராகவும் அமைச்சில் அதிகாரியாகவும் பணியாற்றியவர். பின்னர் புலம் பெயர்ந்து வெளிநாடொன்றில் சுதந்திர ஊடகவியலாளராகப் பணியாற்றி வருகிறார்..

இவரது கவிதைகள் ஆங்கிலம், சிங்களம், ஐரியம், இடாய்ச்சு ஆகிய மொழிகளில் மொழிபெயர்க்கப்பட்டுள்ளன. வீரகேசரி, தினக்குரல், உதயன், ஜே.டி.எஸ். லங்கா, ஈனீர் பருவ இதழ் (ஐரியம்), ராவய (சிங்களம்) ஆகியவற்றில் வெளிவந்துள்ளன. இவரது கவிதைப் புத்தகங்கள் இந்தியா, இங்கிலாந்து, செருமனி, சுவிட்சர்லாந்து, அயர்லாந்து, கனடா ஆகிய நாடுகளில் இலக்கிய விழாக்களிலும் புத்தகத் திருவிழாக்களிலும் வெளியிடப்பட்டன..

## இவரது நூல்கள்
**திருக்குமரன் கவிதைகள்* (கரிகணன் பதிப்பகம், 2004)
**விழுங்கப்பட்ட விதைகள்* (முதல் பதிப்பு 2011: உயிரெழுத்துப் பதிப்பகம், இரண்டாம் பதிப்பு 2015:தமிழோசை பதிப்பகம்)
**தனித்திருத்தல்* (உயிரெழுத்துப் பதிப்பகம், 2014, ISBN 978-93-8109952-0)
**விடைபெறும் வேளை* (யாவரும் பதிப்பகம், 2019)
**சேதுக்கால்வாய்த் திட்டம்* (இராணுவ, அரசியல், பொருளாதார, சூழலியல் நோக்கு, ஆய்வுநூல், பிரம்மா பதிப்பகம், 2006)
*


## மேற்கோள்கள்

## வெளி இணைப்புகள்

*திருக்குமரனின் வலைப்பதிவு 

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:இலங்கைத் தமிழ் ஊடகவியலாளர்கள்
சிறந்த சர்வதேச திரைப்படத்திற்கான அகாதமி விருது

**சிறந்த சர்வதேச திரைப்படத்திற்கான அகாதமி விருது ()** (முன்னர்: சிறந்த வெளிநாட்டுத் திரைப்படம்) அகாதமி விருதுகளில் ஒன்றாகும். அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படுகிறது. ஆங்கில மொழியில் அல்லாத திரைப்படத்திற்கு இவ்விருது வழங்கப்படுகிறது.

இவ்விருதினை அதிக முறை வென்ற நாடு இத்தாலி ஆகும். 28 பரிந்துரைகளில் 14 முறை இவ்விருதினை வென்றுள்ளது. அதிக முறை பரிந்துரைக்கப்பட்டது பிரான்சு ஆகும். 37 முறை பரிந்துரைக்கப்பட்டுள்ளது.

2019 இல் வெளியான தென்கொரியத் திரைப்படம் *[[பாரசைட்டு (2019 திரைப்படம்)|பாரசைட்டு]]* மட்டுமே இவ்விருதினையும் சிறந்த திரைப்படத்திற்கான விருதினையும் வென்றுள்ளது.
## தகுதி
பிற அகாதமி விருதுகளைப் போல இவ்விருதிற்கு பரிந்துரைக்கப்படும் திரைப்படம் ஐக்கிய அமெரிக்காவில் வெளியிடத் தேவையில்லை. பல்வேறு நாடுகளினால் பரிந்துரைக்கப்படும் திரைப்படங்கள் தொடர்ச்சியாக 7 நாட்கள் குறந்தது ஒரு திரையரங்கில் திரையிடப்பட்டு இருக்க வேண்டும்.

## மேற்கோள்கள்

## வெளியிணைப்புகள்
* The Official Academy Awards Database. அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ். Retrieved நவம்பர் 14, 2007.

பகுப்பு:அகாதமி விருதுகள்
82ஆவது அகாதமி விருதுகள்

**82ஆவது அகாதமி விருதுகள் ()** விழா, அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS), ஆல் 2010 ஆம் ஆண்டில் ஐக்கிய அமெரிக்காவில் வெளிவந்த சிறந்த திரைப்படங்களை பாராட்டுவதற்கு நடத்தப்பட்டது. மார்ச்சு 7, 2010 அன்று டால்பி திரையரங்கம், ஹாலிவுட், லாஸ் ஏஞ்சலஸ் இல் 19:30 ப.நே.வ. / 20:30 கி.நே.வ. மணியளவில் நடைபெற்றது. 2010 குளிர்கால ஒலிம்பிக் விளையாட்டுப் போட்டிகளுக்காக மார்ச்சிற்கு தள்ளி வைக்கப்பட்டது.

சிறந்த திரைப்படம் மற்றும் சிறந்த இயக்குநர்  விருதுகளையும் சேர்த்து *[[த ஹர்ட் லாக்கர் (திரைப்படம்)|த ஹர்ட் லாக்கர்]]* ஆறு விருதுகளை வென்றது. இயக்குநர் *[[கேத்தரின் பிகலோ]]* சிறந்த இயக்குனருக்கான விருதினை வென்ற முதல் பெண் ஆவார். *[[அவதார் (2009 திரைப்படம்)|அவதார்]]* மூன்று விருதுகளையும், *கிரேஸி ஹார்ட்*, *பிரெசியசு*, மற்றும் *[[அப் (திரைப்படம்)|அப்]]*, இரண்டு விருதுகளையும் வென்றன.

## தேர்வு மற்றும் பரிந்துரை

பரிந்துரைகள் பிப்ரவரி 2, 2010, அன்று காலை 5:38 மணியளவில் ப.நே.வ. (13:38 ஒருங்கிணைந்த அனைத்துலக நேரம்) அறிவிக்கப்பட்டது. *[[அவதார் (2009 திரைப்படம்)|அவதார்]]* மற்றும் *[[த ஹர்ட் லாக்கர் (திரைப்படம்)|த ஹர்ட் லாக்கர்]]* திரைப்படங்கள் ஒன்பது விருதுகளுக்கு பரிந்துரைக்கப்பட்டன.

மார்ச்சு 7, 2010 அன்று நிகழ்ந்த விழாவில் விருதுகளை வென்றவர்கள் அறிவிக்கப்பட்டனர். காத்தரின் பிகலோ சிறந்த இயக்குநர் விருதினை வென்ற முதல் பெண் ஆனார். *[[அப் (திரைப்படம்)|அப்]]* திரைப்படம் சிறந்த திரைப்படத்திற்கு பரிந்துரைக்கப்பட்ட இரண்டாவது அசைவூட்டத் திரைப்படமாகும். 1991 ஆம் ஆண்டில் வெளிவந்த *[[பியூட்டி அண்ட் த பீஸ்ட் (1991 திரைப்படம்)|பியூட்டி அண்ட் த பீஸ்ட்]]* இவ்விருதிற்கு பரிந்துரைக்கப்பட்ட முதலாவது அசைவூட்டத் திரைப்படமாகும்.

### விருதுகள்

வெற்றியாளர்கள் **தடித்த எழுத்துகளில்** பட்டியலின் முதலில் இடப்படுள்ளனர். மேலும் () என்று குறியிடப்படுள்ளது..

### சிறப்பு அகாதமி விருதுகள்
நவம்பர் 14, 2009 அன்று முதலாம் கவர்னர் விருதுகள் விழா நடைபெற்றது. இவ்விழாவில் சிறப்பு அகாதமி விருதுகள் வழங்கப்பட்டன.
*சிறப்பு அகாதமி விருதுகள்
** லாரன் பகால்லி
** ரோசர் கொர்மன்
** கோர்டன் வில்லிசு
*இர்விங் ஜி. தால்பர்க் நினைவு விருது 
** சான் கால்லி

### பல்வேறு பரிந்துரைகள் மற்றும் வெற்றிகள்

பின்வரும் திரைப்படங்கள் பல்வேறு பரிந்துரைகளை பெற்றன:

பின்வரும் திரைப்படங்கள் பல்வேறு விருதுகளை வென்றன:

## ''நினைவஞ்சலி''
*நினைவஞ்சலி* நடிகை டெமி மூர் ஆல் வழங்கப்பட்டது. பாடகர் ஜேம்சு டெய்லர் பீட்டில்ஸ்' இன் *இன் மை லைஃப்* பாடலை பாடினார்.

* மைக்கல் ஜாக்சன் – இசைப்பாடகர்

## மேற்கோள்கள்

## வெளியிணைப்புகள்

;இணையதளங்கள்
* Academy Awards Official website
* The Academy of Motion Picture Arts and Sciences Official website
* Oscar's Channel at யூடியூப் (run by the அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்)

;செய்திகள்
* Oscars 2010 BBC News
* Academy Awards coverage CNN
* The Envelope Awards insider *[[Los Angeles Times]]*
* Academy Award nominations: Hollywood plods on உலக சோசலிச வலைதளம் பிப்ரவரி 5, 2010

;ஆராய்ச்சி
* 2009 Academy Awards Winners and History Filmsite
* Academy Awards, USA: 2010 ஐ. எம். டி. பி இணையத்தளம்

;பிற
* 

பகுப்பு:அகாதமி விருதுகள்
டிவிஎஸ் என்டோர்க் 125

**டி.வி.எஸ் என்டோர்க் 125** என்பது இந்தியாவில் டி.வி.எஸ் மோட்டார் நிறுவனத்தால் தயாரிக்கப்பட்ட மோட்டார் ஸ்கூட்டர் ஆகும். இந்தக் குதியுந்து மறைந்து தாக்கும் விமானத்தின் (Stealth Aircraft) வடிவமைப்பை மாதிரியாகக் கொண்டு வடிவமைக்கப்பட்டது. என்டோர்க் குவியுந்தில்  டிரம் பிரேக், டிஸ்க் பிரேக், ரேஸ் எடிஷன் என மூன்று ரகங்கள் உள்ளன.

## தொழில்நுட்ப விவரங்கள்
என்டோர்க் டி.வி.எஸ் இன் முதல் 125 சிசி திறன் கொண்ட குவியுந்து (ஸ்கூட்டர்) ஆகும்.

இது ஒரு சிலிண்டர், நான்கு ஸ்ட்ரோக், 125 சிசி எஞ்சின் மூலம் இயக்கப்படுகிறது.  7500 ஆர்பிஎம்மில் 6.9 கிலோவாட் (9.4 பிஎஸ்) வழங்குகிறது. இந்தக் குவியுந்து 9 வினாடிகளில் மணிக்கு 0 முதல் 60 கி.மீ. வேகத்தை எட்டும். உற்பத்தியாளரின் கூற்றுப்படி மணிக்கு 95 கி.மீ. / மணி வேகத்தில் செல்லும். 
டிவிஎஸ் இந்திய குதியுந்து சந்தையில் என்டோர்க் 125 க்கு புளூடூத் இணைக்கப்பட்ட இன்ஸ்டிரூமென்ட் கிளஸ்டரை (instrument cluster) வழங்கியுள்ளது. இதன் மூலமாக வாகனத்தினைப் பயன்படுத்துபவர் புளூடூத் மூலமாக தன்னுடைய ஸ்மார்ட்போனனை குதியுந்தோடு இணைத்துக் கொள்ள இயலும். வாகனத்திலேயே குறுஞ்செய்திகள், அழைப்புகள் மற்றும் இதர தகவல்களைப் பெற இயலும். இந்த சேவை என்டோர்கின் தனித்துவமான அடையாளத்தை பெற்று தந்துள்ளது.

இன்ஸ்டிரூமென் கிளஸ்டர் வழிசெலுத்தல் உதவியாளர், அழைப்பாளர் ஐடி, அதிவேக ரெக்கார்டர், உள்ளமைக்கப்பட்ட லேப்-டைமர் மற்றும் சேவை நினைவூட்டலுடன் உட்பட பல கூறுகளை கொண்டுள்ளது. என்ஜின் கில் சுவிட்ச், ஈர்க்ககூடிய வடிவமைப்பு ஆகியவற்றையும் கொண்டுள்ளது.

பிஎஸ் 4 தரத்தில் வெளிவந்த என்டொர்க் 116 கிலோ எடை கொண்டது. பிப்ரவரி 2018 இல் இந்த ஸ்கூட்டர் வெளியானது.

## நிறங்கள்
* மேட் மஞ்சள்
* மேட் வெள்ளை
* மேட் சிகப்பு
* மேட் வெள்ளி
* மெட்டாலிக் ஊதா
* மெட்டாலிக் சாம்பல்
* மெட்டாலிக் சிகப்பு

## மேலும் காண்க

* டி.வி.எஸ் ஜூப்பிட்டர் 
* டி.வி.எஸ் ஸ்கூட்டி

## குறிப்புகள்

## வெளி இணைப்புகள்

* 

பகுப்பு:டிவிஎஸ் குதியுந்துகள்
பகுப்பு:125 சிசி திறனுடைய குதியுந்துகள்
பாம்பன் கலங்கரை விளக்கம்

**பாம்பன் கலங்கரை விளக்கம்** (*Pamban Lighthouse*)  என்பது தமிழ்நாட்டின் இராமேசுவரம் தீவில் உள்ள மூன்று கலங்கரை விளக்கங்களில்  ஒன்றாகும்.  இது பாம்பன் வாய்கால் வடமேற்கு முனை கலங்கரை விளக்கம் என்றும் அழைக்கப்படுகிறது. 

## அமைப்பு
பாம்பன் கலங்கரை விளக்கம் முதலில் 1845 ஆம் ஆண்டு கட்டப்பட்டது. துவக்கத்தில், இந்த கலங்கரை விளக்கத்திற்கு மீன் எண்ணெய், தாவர எண்ணெய் போன்றவை எரிபொருளாகப் பயன்படுத்தப்பட்டன. 1923 ஆம் ஆண்டு, பாம்பன் கலங்கரை விளக்கம் புதுப்பிக்கப்பட்டது. இந்திய விடுதலைக்குப் பின்னர், மின்சாரம் மூலம் இயங்கும் விளக்குகள் கலங்கரை விளக்கத்தில் பொருத்தப்பட்டன. இது ஒரு உருளை கோபுரமாகவும் இதன் மேல்மாடத்தில் விளக்கு கொண்டதாக அமைக்கப்பட்டது. இது வெள்ளை மற்றும் கருப்பு பட்டைகளாக வண்ணம் பூசப்பட்ட அடையாளத்தோடு காணப்படுகிறது. உச்சியில் வெள்ளை மேல் மாடத்துடன் அதில் சிவப்பு கூரையுடனும் உள்ளது. கலங்கரை விளக்கம் 66 அடி (20 மீ) உயரம் கொண்டதாக உள்ளது. இதில் 9 விநாடிகளுக்கு ஒருமுறை  மூன்று வெள்ளை ஒளி பாய்ச்சல்களை வீசுகிறது. இந்த வெளிச்சமானது கரையிலிருந்து 14 கடல் மைல் தொலைவு வரை பார்க்க இயலும். தற்போது, இங்கிருந்து ரேடியோ அலைகள்மூலம் எச்சரிக்கைத் தகவல்களும் அனுப்பப்படுகின்றன.

இந்த கலங்கரை விளக்கமானது பாம்பன் பாலத்தின் கிழக்கே பாம்பன் தீவின் வடக்கு மேற்கு பக்கத்தில் அமைந்துள்ளது. 

## மேற்கோள்கள்

## வெளி இணைப்புகள்
*Directorate General of Lighthouses and Lightships

பகுப்பு:இராமநாதபுரம் மாவட்டம்
பகுப்பு:Coordinates on Wikidata
பகுப்பு:தமிழ்நாட்டில் உள்ள கலங்கரை விளக்கங்கள்
தனுஷ்கோடி கலங்கரை விளக்கம்

**தனுஷ்கோடி கலங்கரை விளக்கம்** *(Dhanushkodi Lighthouse)* என்பது இந்தியாவின், தமிழ்நாடு மாநிலத்திலுள்ள இராமநாதபுரம் மாவட்டம், இராமேஸ்வரம் வட்டதிலுள்ள தனுஷ்கோடியில் பழைய தொடருந்து நிலையம் அருகில் கம்பிப்பாடு என்ற இடத்தில் அமைக்கப்பட்டுள்ள ஒரு கலங்கரை விளக்கம் ஆகும்.

இந்த கலங்கரை விளக்கத்துக்கான பூமி பூசையானது 2020 பிப்ரவரி 18 அன்று செய்யப்பட்டது. இது ஏழு கோடி ரூபாய் செலவில் கட்டப்பட்டுள்ளது. இந்த கலங்கரை விளக்கமானது 50 மீட்டர் உயரம் கோண்டதாக எண்கோண வடிவில் கட்டப்பட்டுள்ளது. இந்த கலங்கரை விளக்கத்தின் மேலே சுற்றுலாப்பயணிகள் சென்று ராமேஸ்வரம் தீவின் அழகை காணும் வகையில் பார்வையாளர் மாடமும், அமைக்கபட்டுள்ளது. மேலே செல்ல மின்தூக்கி வசதி அமைக்கப்பட்டுள்ளது. இதில் 18 கடல் மைல் (33.3 கி.மீ) தொலைவுக்கு ஒளி வீசும் திறன் கொண்ட விளக்கு பொருத்தப்பதட்டுள்ளது. இந்த விளக்குகள் சூரிய மின் ஆற்றல் மூலம் செயல்படும். இதன் விளக்கு இலங்கையின், தலைமன்னார் வரை ஒளி வீசும் திறன் கொண்டது. மேலும் இந்த கலங்கரை விளக்கத்தில் ரேடார் பொருத்தப்பட்டுள்ளது. இதன் மூலமாக இந்தக் கடல் பகுதியில் வரும் கப்பல்கள், மீன்பிடி படகுகள் கண்காணிக்கப்படுகிறது. பாம்பன் தீவு   பகுதியில் பாம்பன் கலங்கரை விளக்கம் மற்றும் பிசாசு முனை ஆகிய பகுதிகளில் ஏற்கெனவே இரு கலங்கரை விளக்கங்கள் உள்ளன என்பது குறிப்பிடத்தக்கது.

## மேற்கோள்கள்

பகுப்பு:தமிழ்நாட்டில் உள்ள கலங்கரை விளக்கங்கள்
பகுப்பு:இராமநாதபுரம் மாவட்டம்
மம்தா சந்திராகர்

**மம்தா சந்திரகர்** (Mamta Chandrakar) (பிறப்பு: டிசம்பர் 3, 1958) சத்தீசுகர்  மாநிலத்தைச் சேர்ந்த  பத்மசிறீ விருது பெற்ற ஒரு நாட்டுப்புற பாடகர் ஆவார்.  அவர் சத்தீசுகரின் நைட்டிங்கேல் என்று குறிப்பிடப்படுகிறார். மம்தா சந்திரக்கர் இந்திரா கலை இசை பல்கலைகழகத்தில் பாடுவதில் முதுகலை பட்டம் பெற்றார்.. இவர் தனது 10 வயதிலிருந்தே பாடத் தொடங்கினார். 1977 ஆம் ஆண்டில் ராய்ப்பூரிலுள்ள ஆகாஷ்வானி கேந்திராவில் நாட்டுப்புற பாடகராக தொழில் ரீதியாக பாடத்தொடங்கினார். இவரது அரிய  பணிக்காக 2016 ஆம் ஆண்டு பத்மசிறீ விருது வழங்கப்பட்ட்து. மேலும் பல மாநில அளவிலான விருதுகளையும் பெற்றுள்ளார். இவரின் கணவர் பிரேம் சந்திரக்கர் சத்தீசுகர் மாநில திரைப்படத் துறையில் திரைப்படத் தயாரிப்பாளராக உள்ளார்.

## ஆரம்ப கால வாழ்க்கை
மம்தா சந்திரகர் 1958 ஆம் ஆண்டில் திரு தாவு மகா சிங் சந்திரக்கருக்கும் காயாபாய் சந்திராகருக்கும் மகளாகப் பிறந்தார். தந்தை  நாட்டுப்புற இசை பற்றிய ஆழ்ந்த அறிவைக் கொண்டிருந்தார்.  பாலிவுட் இசை உள்ளூர் நாட்டுப்புற இசையில் தாக்கத்தை ஏற்படுத்திய காலத்தில் அவர் 1974 இல் "சோன்கா-பிகான்" என்ற நிறுவனத்தைத் தொடங்கினார். நாட்டுப்புற இசையின் ஆன்மாவை மக்கள் இதயத்திலும் மனதிலும் உயிரோடு வைத்திருப்பதை சோன்கா-பிகான் நிறுவனத்தின்  நோக்கமாக இருந்தது. அதனால் இந்த சிந்தனையுடன் 1974 மார்ச்சு மாதத்தில் நாற்பது முதல் ஐம்பதாயிரம் பேருக்கு முன்னால் சோன்கா பிகான் நிறுவனம் நிகழ்ச்சியை நடத்தியது. மறைந்த தாவ மகா சிங் நாட்டுப்புற இசையை மேம்படுத்துவதற்காக தனது முழு வாழ்க்கையையும் அர்ப்பணித்தார். மம்தா சந்திரக்கர் தனது தந்தையிடமிருந்து தனது ஆரம்ப பாடங்களை எடுத்துக் கொண்டார். பின்னர் இசையில் மேலதிக படிப்புகளுக்காக இந்திரா கலை இசை பல்கலைகழகத்தில் சேர்ந்தார்.

## சொந்த வாழ்க்கை
1986 ஆம் ஆண்டில், சத்தீசுகர் சினிமாவின் இயக்குநரும் தயாரிப்பாளருமான பிரேம் சந்திரகரை மணந்தார். இவர்களுக்கு 1988 இல் ஒரு மகள் பிறந்தார். மம்தா சந்திராகரின் சகோதரன் பி.எல்.சந்திரக்கர் ஆவார். இவர் ஒரு நடிகர். மம்தா சந்திராகரின் சகோதரி பிரமிளா சந்திரகரும்  ஒரு நடிகர்.

## தொழில்
தாதாரியா என்னும் ஒரு வகை நாட்டுப்புற பாடல்களை வயல்வெளியில் வேலை செய்வோர் சத்தீசுகரில் பாடுவர். அந்த வகைப் பாடல்களை மம்தா சந்திராகர் பாடுகிறார். மம்தா சந்திரகர் பல்வேறு சத்தீசுகர் படங்களிலும் பின்னணி பாடல்களைப் பாடியுள்ளார்.

## அரசியல் வாழ்க்கை
மாநிலத்தில் மம்தா சந்திராகர் புகழ் பெற்று இருந்ததால், 2013 ஆம் ஆண்டில் சத்தீசுகர் மாநில சின்னமாக அரசால் நியமிக்கப்பட்டு, கிராம புறங்களில் தேர்தல் வாக்கு சதவிகிதத்தை அதிகரிக்கும் பொருட்டு விழிப்புணர்வு கூட்டங்களில் கலந்து கொண்டு வந்தார். 2018 ஆம் ஆண்டு நவம்பர் மாதம் நடந்த சத்தீசுகர் மாநில தேர்தலில் மம்தா சந்திராகர் இந்திய தேசிய காங்கிரசு சார்பில் பண்டாரியா தொகுதியில் போட்டியிட்டார். அத்தேர்தலில் வெற்றி பெற்று மம்தா சந்திராகர் பண்டாரியா தொகுதியின் சட்டசபை உறுப்பினராக தேர்தெடுக்கப்பட்டார். அத்தேர்தலில் மொத்தம் ஒரு இலட்சத்து தொள்ளாயிரத்து ஏழு வாக்குகள் பெற்று முதலிடம் பெற்றார். கிட்டதட்ட முப்பத்தி ஐந்தாயிரம் வாக்குகள் வித்தியாசத்தில் வெற்றி பெற்றார். இவர் பல்கலைகழகத்தில் முதுகலைப் பட்டம் பெற்றார் என்று கூறப்பட்டாலும் அவரது தேர்தல் பத்திரத்தில் தான் பள்ளியில் பன்னிரண்டாவது வரை மட்டும் படித்ததாகக் கூறியுள்ளார்.

## விருதுகள்

* 2018 சத்தீஸ்கர் விபூதி அலங்கரன்  
* 2016 பத்மஸ்ரீ விருது  
* 2013 சத்தீஸ்கர் ரத்னா  
* 2012 தாவு துலார் சிங் மந்த்ராஜி மரியாதை

## குறிப்புகள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:சத்தீசுகர் நபர்கள்
மனவளக்கலை பாகம் 1 (நூல்)

பகுப்பு:வேதாத்திரி பதிப்பக நூல்கள்மனவளக்கலை என்பது வேதாத்திரி மகரிஷியால் எழுதப்பெற்ற நூலாகும். இந்நூலை வேதாத்திரி பதிப்பகம் வெளியிட்டுள்ளது. 

இந்நூலுக்கு பதிப்புரையை எழுதியிருப்பவர் உலக சமுதாய சேவா சங்க (WCSC) தலைவர் எஸ். கே. எம். மயிலானந்தன்

இந்நூலின் முதல் பதிப்பு அக்டோபர் 1983ல் வெளியிடப்பட்டது. தியானமுறை, தத்துவ விளக்கம் இவை உள்ளிட்ட உள்ளடக்கத்தை கொண்டது.

## நூலின் பொருடக்கம்
1)வாழ்வின் நோக்கம்

2)தவத்தால் வாழ்க்கை பிரகாசிக்கும்

3)தவ நிலைகளும் பயன்களும்

4)தற்சோதனை
i) எண்ணம் ஆராய்தல்
ii) ஆசை சீரமைத்தல்
iii) சினம் தவிர்த்தல்
iv) கவலை ஒழித்தல்
v) நான் யார்?

5)வாழ்த்தும் பயனும்

6)பேரின்பக் களிப்பு

## மொழிப்பெயர்ப்புகள்
இந்நூல் ஆங்கிலம், கொரிய, ஜப்பானிய மொழிகளிலும் மொழிபெயர்க்கப்பட்டுள்ளது

## இவற்றையும் காண்க
*வேதாத்திரி மகரிஷியின் பொன்மொழிகள் 5000 (நூல்)
*கடவுளும் கருமையமும் (நூல்)
*உண்மை நிலை விளக்கம் (நூல்)
*அருளருவி பகுதி 2 (நூல்)
*உலக சமாதானம் (நூல்)
*அருள்தந்தையின் நகைச்சுவையுணர்வு (நூல்)
*அறிவுத் திருக்கோவில்

## வெளிஇணைப்புகள்

பகுப்பு:வேதாத்திரி மகரிசி
## சான்றுகள்
2020 இந்தியன் பிரீமியர் லீக்

**2020 இந்தியன் பிரீமியர் லீக்** என்பது 2007ஆம் ஆண்டு பிசிசிஐயால் தொடங்கப்பட்ட இந்தியன் பிரீமியர் லீக் என்ற தொழில்முறை இருபது20 துடுப்பாட்டப் போட்டித் தொடரின் 13ஆம் பதிப்பாகும்.

மார்ச் 29இல் தொடங்கவிருந்த இத்தொடர், உலகளாவிய கொரோனா வைரஸ் நோய்த்தொற்று காரணமாக ஏப்ரல் 15க்கு ஒத்திவைக்கப்பட்டது. இந்நிலையில், ஊரடங்கு உத்தரவு மே 3ஆம் தேதி வரை நீட்டிக்கப்படுவதாக பிரதமர் மோடி அறிவித்ததை தொடர்ந்து ஐபிஎல் போட்டிகள் காலவரையின்றி ஒத்திவைக்கப்படுவதாக பிசிசிஐ அறிவித்தது. பிறகு ஐபிஎல் போட்டித் தொடர் ஐக்கிய அரபு அமீரகத்தில் செப்டம்பர் 19 முதல் நவம்பர் 10 வரை நடத்தப்படும் என்று 2 ஆகஸ்ட் 2020இல் பிசிசிஐ அறிவித்தது.

இந்தியாவுக்கும் சீனாவிற்கும் இடையிலான எல்லை பிரச்சனையில் 20 இந்திய வீரர்கள் உயிரிழந்த நிலையில் 2020 ஐபிஎல் தொடருக்காக சீன நிறுவனத்தின் தலைப்பு-ஆதரவைத் தக்க வைத்துக் கொள்ள முடிவு செய்ததற்காக பிசிசிஐயும் ஐபிஎல் நிர்வாக குழுவும் கடும் விமர்சனங்களைச் சந்தித்தன. இறுதியாக ஆகஸ்ட் 4, 2020 அன்று, நடப்பாண்டு ஐபிஎல் பதிப்பிற்கான தலைப்பு-ஆதரவில் இருந்து விவோ நிறுவனம் வெளியேறியது.

## நிகழிடங்கள்

## புள்ளிப்பட்டியல்

## குழுநிலைச் சுற்று

----

----

----

----

----

----

----

----

----

----

----

----

----

----

----

----

----

----
 
----

---- 

----

----

----

---- 

---- 

----

----

----
### குழுநிலைச் சுற்றின் இரண்டாம் பாகம்

----

----

----

----

----

----

----

----

----

----

----

---- 

----

----

----

---- 

----

----

---- 

----

----

----

---- 

----

---- 

----

---- 

----

## இறுதிச்சுற்று

### தொடக்க நிலை

;தகுதிப்போட்டி 1

----

;வெளியேற்றுப் போட்டி

----
;தகுதிப்போட்டி 2

----

### இறுதிப்போட்டி

----

## தரவுகள்
### துடுப்பாட்டம்
**அதிக ஓட்டங்கள்** 

*  செம்மஞ்சள் தொப்பி கே. எல். ராகுல் (கிங்ஸ் லெவன் பஞ்சாப்) கிடைத்தது.

### பந்துவீச்சு
**அதிக விக்கட்டுகள்**

*  **ஊதா தொப்பி** காகிசோ ரபாடா (டெல்லி கேபிடல்ஸ்) கிடைத்தது.

## மேற்கோள்கள்

பகுப்பு:இந்தியன் பிரீமியர் லீக்
பகுப்பு:2020 இல் விளையாட்டுகள்
குலாபோ சபேரா

thumb|குடியரசுத் தலைவர், பிரணாப் முகர்ஜி, பத்மசிறீ விருதை திருமதி. குலாபோ சபேராவிற்கு, 2016 மார்ச் 28, அன்று புதுதில்லியில் உள்ள குடியரசுத் தலைவர் மாளிகையில் நடந்த ஒரு  விழாவில் வங்கினார்.

**குலாபோ சபேரா** (Gulabo Saberi )(குலாபோ அல்லது **தன்வந்த்ரி** ) இவர் இந்தியாவின் ராஜஸ்தானைச் சேர்ந்த நடனக் கலைஞர் ஆவார். குலாபோ ராஜஸ்தானின் அஜ்மீர் மாவட்டத்தில் உள்ள ஒரு சிறிய கிராமமான கோட்டாவில் நாடோடிகளான கல்பேலியா சமூகத்தில்  தனது பெற்றோரின் ஏழாவது குழந்தையாக 1960இல் பிறந்தார். குலாபோ சபேராவின் வாழ்க்கை இவரது சமூகத்தில் உள்ள மற்ற சிறுமிகளிடமிருந்து வேறுபட்டதல்ல. இவர் பிறந்த ஒரு மணி நேரத்திலேயே உயிருடன் புதைக்கப்பட்டு, பின்னர் இவருடைய அத்தையால் மீட்கப்பட்டார். குலாபோ சபேரா பிற்காலத்தில் ஒரு பிரபல நடனக் கலைஞரானார். இவருக்கு குலாபோ என்று செல்லப்பெயர் சூட்டப்பட்டது. டிட்டி ராபினின் இசைப் பணிகளில் இவர் மிகவும் சுறுசுறுப்பாக பணியாற்றி வருகிறார்.  

## பெயர்
தன்தேராசு என்ற இடத்தில் இவர் பிறந்ததால் இவருக்கு இவரது குடும்பத்தினர் தன்வந்தி என்று பெயரிட்டனர். ஆனால் இவர் மோசமாக நோய்வாய்ப்பட்ட பிறகு, இவரது பெயர் குலாபி என்று மாற்றப்பட்டது. இவர் அந்த நிகழ்வைப் பற்றி பின்வருமாறு கூறுகிறார், “மருத்துவர்கள் என்னை இறந்துவிட்டதாக அறிவித்தனர், ஆனால் நான் உயிர் பிழைத்தபோது, ​​அஜ்மீரில் உள்ள தர்காவில், என் மார்பில் ரோஜா வைக்கப்பட்டு, என் தந்தை எனக்கு குலாபி என்று பெயரிட்டார். ‘தன்வந்தி இறந்துவிட்டார், குலாபி பிறந்தார்’ என்று என் தந்தை கூறினார்.”. ஆனால் இப்போது குலாபோ என்று பிரபலமாக அறியப்படும் இவர் அது ஒரு பத்திரிகையின் எழுத்துப்பிழையே காரணம் என்று கூறுகிறார்.

## நடனம்
1981 ஆம் ஆண்டில், பாடகர் இலா அருணின் சகோதரியும் ராஜஸ்தான் சுற்றுலாத் துறை அதிகாரியுமான திரிப்தி பாண்டே என்பவர் புஷ்கர் என்ற இடத்தில் குலாபோ நடனமாடுவதைக் கண்டு இவரை ஊக்குவித்தார். அப்போதிருந்து ஜெர்மனி பிரான்ஸ், ஜப்பான் பிரேசில் மற்றும் இங்கிலாந்து போன்ற நாடுகளில் பயணம் செய்து இவர் தனது நடன நிகழ்ச்சிகளை நிகழ்த்தி வருகிறார். இப்போது இவர் தனது சொந்த நடனப்பள்ளியான குலாபோ சப்பேரா நடன அகாதமியைக் கொண்டுள்ளார், அங்கு இவர் சப்பேரா-கல்பேலியா நடனத்தை கற்பிக்கிறார். மேலும் இவர் நடனத்தின் அன்பிற்காக உலகம் முழுவதும் தொடர்ந்து பயணம் செய்கிறார்.

2011 ஆம் ஆண்டில், குலாபோ *பிக் பாஸ்* என்ற மெய்நிகர் தொலைக்காட்சி நிகழ்ச்சியில் பன்னிரெண்டாவது போட்டியாளராக இருந்தார். குடும்பத்தில் ஏற்கனவே மூன்று சிறுமிகள் இருந்ததால், தனது பிறப்புக்குப் பின்னால் உள்ள உண்மை குறித்தும், இவருடைய தந்தை வீட்டை விட்டு விலகி இருந்தபோது இவருடைய சமூகத்தைச் சேர்ந்த சில உறவினர்கள் இவரை எப்படி உயிரோடு புதைக்க முயன்றார்கள் என்பதையும் பற்றி வெளிப்படையாகப் பேசினார். குலாபோவின் தந்தை அன்னை தேவியை வணங்குவார். எனவே அவர் தனது மகள்கள் அனைவரையும் தெய்வத்தின் ஆசீர்வாதமாகவும், குறிப்பாக இளையவராகவும் நேசித்தார். இதை பிக் பாஸ் (பருவம் 5) தொடரில் வெளிப்படுத்தினார்.  இவரைப் பற்றிய ஒரு புத்தகத்தை தியரி ராபின் மற்றும் வெரோனிக் கில்லியன் ஆகியோர் *குலாபி சப்பேரா, டான்சியூஸ் கீதானே டு ராஜஸ்தான்* என்ற தலைப்பில் பிரெஞ்சு மொழியில் எழுதியுள்ளனர் . அதாவது ராஜஸ்தானைச் சேர்ந்த ஜிப்சி நடனக் கலைஞரான குலாபோ சப்பேரா என்பதாகும்.  

இந்திய அரசு 2016 ஆம் ஆண்டில் பத்மசிறீ  கௌரவத்தை இவருக்கு வழங்கியது. இந்த விருதைப் பெற்ற இவரது சமூகத்தைச் சேர்ந்த முதல் மற்றும் ஒரே பெண்மணி ஆவார்.

## குறிப்புகள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:நடனக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
திருவருட்பா உரைநடைப்பகுதி (நூல்)

பகுப்பு:தமிழ் நூல்கள்
திருவருட்பா உரைநடைப் பகுதி எனும் நூல் திரு அருட்பிரகாச வள்ளலார் தெய்வநிலைய பதிப்பகத்தால் வள்ளலார் அவதார தினத்தில் 05.10.2000 ல் இதன் முதல் பதிப்பு வெளியிடப்பட்டது.
இந்நூலில் இராமலிங்க அடிகள்
(வள்ளலார்) எழுதிய மருத்துவ குறிப்புகள், உபதேசங்கள், தமிழ் எனும் சொல்லுக்கு உரை, ஜீவகாருண்ய ஒழுக்கம் போன்ற குறிப்புகள் காணப்படுகின்றன. இந்நூல் இதுவரை  பல மறுபதிப்புகள் செய்யப்பட்டுள்ளது.

## நூலின் உள்ளடக்கம்
1)உரைநடை நூல்கள்
2) உரைகள்
3)மருத்துவ குறிப்புகள்
4)உபதேசங்கள்
5)கடிதங்கள்
6)அழைப்பிதழ்கள், அறிவிப்புகள், கட்டளைகள்
7)விண்ணப்பங்கள்

## இவற்றையும் காண்க
இராமலிங்க அடிகள்

திருவருட்பா
## சான்றுகள்
1.வள்ளலார் இணையதளம்

2.இணையத்தில் சன்மார்க்க சங்கத்தின் வளர்ச்சி

3.வள்ளலார் பாடல் வரிகள்
அக்சரா ரெட்டி

**அக்சரா ரெட்டி** (*Akshara Reddy*) என்பவர் இந்திய அழகியும் நடிகையும் ஆவார். இவர் இந்திய நாட்டினை உலக அரங்கில் அழகிப் போட்டியில் பிரதிநிதித்துவப்படுத்தினார்.

## வாழ்க்கைக் குறிப்பு

சுதாகர் ரெட்டி மற்றும் கௌரி சுதாகர் ரெட்டி ஆகியோருக்கு பிறந்தவர் அக்சரா ரெட்டி.
இவரின் தந்தை சுதாகர் ரெட்டி , மெட்ராஸ் ஐ.ஐ.டி - யில் பயின்ற‌ இவர் தங்கப்பதக்கம் வென்றரும் தொழில் அதிபரும் ஆவார். இவர் இப்போது உயிரோடில்லை.

## திரைப்படம்

அக்ஷரா ரெட்டி தமிழில் ரைட் (Right) எனும் படத்தில் நடித்து 2025 செப்டம்பர் மாதத்தில் திரையரங்குகளில் வெளியானது.

## படிப்பு
அக்சரா ரெட்டி சென்னையில் பள்ளிப் படிப்பை முடித்த பிறகு , ஜியார்ஜியாவில் உள்ள திபிலிசி பல்கலைக்கழகத்தில் இளங்கலை உளவியல் பட்டம் பெற்றார். தற்போது அழகித் துறையில் ஈடுபட்டு வருகிறார். இவர் "மிஸ் சூப்பர் குளோப் இந்தியா - 2019" விருது பெற்றவர். இவர் பல்வேறு வகையான விளம்பரங்களிலும் நடித்துள்ளார் என்பது குறிப்பிடத்தக்கது.

## உசாத்துணை

பகுப்பு:இந்திய நடிகைகள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:1994 பிறப்புகள்
பச்சா நக்மா

**பச்சா நக்மா** (Bacha Nagma) என்பது முக்கிய நாட்டுப்புற நடன வடிவங்களில் ஒன்றாகும். இது  காஷ்மீர் பள்ளத்தாக்குகளில் மிகவும் பிரபலமாக உள்ளது. காஷ்மீரின் சில பகுதிகள் இந்த  நடனம் பச்சா கியாவான் என்ற பெயரில் நன்கு அறியப்படுகிறது.  காபூலின் ஆப்கானியர்கள் இந்த நடனத்தின் முன்னோடியென பெருமை பெற்றுள்ளனர். இது ஹபீசா நக்மாவின் வழித்தோன்றல் ஆகும்.  

## நடனம்
பச்சா நக்மா நடனத்தின்போது, சிறு வாலிபன் ஒருவன் ,பெண் நடனக் கலைஞராக உடையணிந்து, ஹபீசா பாணியில் நடனமாடியும், பயிற்சி பெற்ற காஷ்மீரி பேலாட் பாட்டினை பாடியும் நடனமாடுகிறான். இந்த நடனம் கிராமங்களில் முக்கியமாக அறுவடை நேரத்தில் பிரபலமாக உள்ளது. நீண்ட பாவாடைகளில் பெண்களாக மாறுவேடமிட்டுச் செல்லும் சிறுவர்களால் சமூகக் கூட்டங்கள் மற்றும் விருந்துகளில் நிகழ்த்தப்படுவதற்கும் இது பிரபலமானது. வீடுகளில் திருமண கொண்டாட்டங்களின் போது அல்லது ஜீலம் ஆற்றில் படகுகளில் திருமண ஊர்வலங்கள் நடத்தப்படும் போது பச்சா நக்மா காஷ்மீரில் பொதுவானது. இந்த நடன வடிவம் மிகவும் பாராட்டப்படுகிறது. இது ரபாப், சாரங்கி, முரசு போன்ற கருவிகளுடன் நிகழ்த்தப்படுகிறது. இது ஹபீசா நடன வடிவத்தைப் போலவே விரைவான சுழல் இயக்கங்களையும் உள்ளடக்கியுள்ளது. மேலும் கதக் நடன வடிவங்களையும் இது ஒத்திருக்கலாம். பாடல் மற்றும் நடனமான இது பச்சா நக்மா ஜஷான் குழந்தை நடனக் கொண்டாட்டம் என்று அழைக்கப்படுகிறது.  தற்போது, திருமண கொண்டாட்டங்களுக்கு மிகவும் பிரபலமான பாடல்-நடனம். தி பச்சா-கிட் என்று அழைக்கப்படும் நடனக் கலைஞன் பல வண்ண ஃபிராக் போன்ற உடையில் ஒரு பெண்ணைப் போல எப்போதும் உடையணிந்து இருப்பான்.  

இந்த நடனம் காஷ்மீரின் நாட்டுப்புறங்களில் மிகவும் சிறப்பு வாய்ந்த இடத்தைப் பிடித்துள்ளது. இது விருந்துகளின் போது நிகழ்த்தப்படுகிறது .மக்கள்  ஒன்றுகூடுமிடங்கள், திருவிழாக்கள் மற்றும் மத சந்தர்ப்பங்களில், நடனம் நடத்தப்படுகிறது. மிகவும் உரத்த இசையுடன் கலைஞர்களின் மகிழ்ச்சியான இயக்கங்களால் பார்வையாளர்களை மகிழ்விக்கிறார்கள். இந்த நாட்டுப்புற நடன வடிவம் பழைய நாட்களில் பொழுதுபோக்குக்கான மிகவும் பிரபலமான வழிகளில் ஒன்றாகும். காலப்போக்கில், மக்கள் தங்களை மகிழ்விக்க பல வழிகளை இதில் புத்தி வருகின்றனர்.  ஆனால் இந்த பச்சா நக்மா நடனம் ஒரு நாட்டுப்புற நடன வடிவமாக பல இடங்களில் இன்றும் உள்ளது. இது காஷ்மீர் கலாச்சாரத்தின் பிரதான அங்கமாக கருதப்படுகிறது. பச்சா நக்மாவுக்கு முன்பு மற்றொரு வகை கொண்டாட்டம் மிகவும் பிரபலமானது - ஹபீஸ் நக்மா, 'பெண் நடனக் கலைஞரின் பாடல்' என்பதாகும்.  

## சொற்பிறப்பு
"பச்சா நக்மா" என்ற சொல் பச்சா: பாரசீக மொழியில் பச்சே என்பதிலிருந்தும், சமஸ்கிருதத்திலிருந்து வத்சா (சிறுவன், குழந்தை, மகன்) என்ற இரண்டு வெவ்வேறு சொற்களிலிருந்து பெறப்பட்டுள்ளது. இறுதியில் இதிலிருந்து இந்திமொழியில் *பச்சே (* “கன்று, குழந்தை, சிறுவன்”) என உருவானது.  நக்மா: ஒரு மெல்லிசை அல்லது ஒரு பாடல் என்பதாகும். ஒட்டுமொத்தமாக குழந்தையின் நடனம் என்று பொருள். 

## இசை மற்றும் கருவிகள்
இவ்வகை நடனத்துடன் வரும் பாடல்களை கேட்பதில் மகிழ்ச்சி அளிக்கிறது. பாடல்களும் ஹபீசா நடனத்துடன் பாடப்பட்ட பாடல்களுக்கு ஒத்தவை, அதாவது சூபி கலாம் அல்லது பாடல்களில் எழுதப்பட்ட பாடல்கள் ஆகும். தெய்வீக சக்தி மற்றும் ஆவிக்கு அர்ப்பணிக்கப்பட்ட ஒரு பாடல் வடிவம் சூபி கலாம் ஆகும். மற்ற பாடல்களில் பாரசீக இலக்கிய பாணியை ஒத்த வரிகள் உள்ளன. இப்போதெல்லாம் பாடல்கள் ஒரு வேடிக்கையான கருப்பொருள் அல்லது நகைச்சுவை அம்சங்களைக்  குறிக்கும் வகையில் இயற்றப்படுகின்றன.

## மேற்கோள்கள்

பகுப்பு:காசுமீரப் பண்பாடு
திருநாவாய்

**திருநாவாய்** (*Tirunavaya*) என்பது கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும். இது பாரதப்புழாவின் வடக்கு கரையில் (பொன்னானி / நிலா அல்லது பேராறு) அமைந்துள்ளது. இது கேரளாவின் முக்கிய இந்து யாத்திரை மையங்களில் ஒன்றாகும்.  திருநாவாய் நகரானது திருநாவாய் கோயில் (நவ முகுந்தன் / விஷ்ணு கோயில்), சிவன், பிரம்மா கோயில்கள் (செறுதிருநாவாய் பிரம்மன் கோயில்,சிவன் கோயில் / திருநாவாய் மகாதேவர் கோயில்) ஆகியவற்றின் அமைவிடமாக விளங்குகிறது. இது கேரளத்தில் பித்ருக்களுக்கு தர்பணம் விடும் மிக முக்கியமான இடங்களில் ஒன்றாகும்.  

திருநாவாய் பழங் காலம் முதல் கேரள இந்துக்களுக்கு மிகவும் புனிதமான இடமாக இருந்துள்ளது. திருநாவாயில் உள்ள பொன்னானி ஆறு ஒரு புனித நதியாக  கருதப்படுகிறது. ஏனெனில் அது அதன் வலது கரையில் உள்ள விஷ்ணு (நவமுகுந்தன்) கோயிலுக்கும் அதன் இடதுபுறத்தில் உள்ள பிரம்மன் மற்றும் சிவன் கோயிலுக்கும் இடையில் இந்த ஆறு பாய்கிறது. வளமான நதிப் படுகையில் அமைந்துள்ள இந்த ஊர் கேரளத்தின் மிக முக்கியமான பிராமண குடியேற்றங்களில் ஒன்றாக இருந்திருக்க வேண்டும். திருநாவாயில்  மாமாங்கம் திருவிழா போல 12 ஆண்டுகளுக்கு ஒரு முறை முக்கியத்துவம் உடைய கோயில் திருவிழா பெரியதாக நடத்தப்படுகிறது.  

திருநாவாயில் உள்ள நவமுகுந்தன் கோயிலானது வைணவ ஆழ்வார்களால் மங்களா சாசனம் செய்யப்பட்ட 108  திவ்யதேசங்களில் ஒன்றாக கருதப்படுகிறது. திருநாவாயில் நிகழ்த்தப்படும் பித்ருகர்மா / பித்ருகிரியைகள் மிகவும் புனிதமானதாக கருதப்படுகிறது. கார்கிடகா வாவு (அமாவாசை) அன்று, வட கேரளத்தின் பல்வேறு பகுதிகளைச் சேர்ந்த இந்துக்கள் கோயிலுக்குச் சென்று, தங்கள் மூதாதையர்களுக்கு மோட்சத்தைத் அளிக்குமாறு பித்ருகிரியைகளை (பலி தர்பணம்) செய்கிறார்கள். ஊடகங்களின்படி, 2015 இல் நவமுகுண்டா கோவிலில் 50,000 க்கும் மேற்பட்ட பக்தர்கள் வாவு பலி நிகழ்த்தினர்.  துலாம் மற்றும் கும்பத்தின் வாவு நாட்களில் திருநாவாயில் பலி சடங்குகள் செய்யப்படுகின்றன. 

திருநாவாய் மக்கள் தொகை கணக்கெடுப்பின்படி இதன் (புவியியல் பரப்பு: 11.01 கி.மீ 2 ) மக்கள் தொகையானது 24,790 (2011) என்று உள்ளது. மொத்த மக்கள் தொகையில் முஸ்லிம்கள் 77.41%, இந்துக்கள் 18.30%. அட்டவணை சாதியினர்  6.17% ஆகவும், அட்டவணை பழங்குடியினர் 0.63% ஆகவும் உள்ளனர்.  

ஊரின் ஆண்டு சராசரி மழையளவு 2769 மி.மீ. இங்கு அதிகபட்ச வெப்பநிலை 32° C வரையும், குறைந்தபட்ச வெப்பநிலை 25° C ஆக நிலவும். 

## போக்குவரத்து
* அருகிலுள்ள விமான நிலையங்கள்: கோழிக்கோடு (சி.சி.ஜே), கோயம்புத்தூர் பன்னாட்டு வானூர்தி நிலையம் 
* அருகிலுள்ள நகராட்சி: திரூர் 
* அருகிலுள்ள முக்கிய ரயில் நிலையம்: திருநாவயூர், குட்டிபுரம் 7 கி.மீ, திரூர் 11 கி.மீ. 

## மேற்கோள்கள்

பகுப்பு:Coordinates on Wikidata
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:மலப்புறம் மாவட்டத்திலுள்ள சுற்றுலாத் தலங்கள்
பாலாம்பிகா

**பாலாம்பிகா (***Balambika***,** *பாலா*) இந்துக்கள் வழிபடும் ஒரு பெண் தெய்வம் ஆவார். இவரது கோயில் தமிழ்நாட்டில் உள்ளது. இவருடைய பெயருக்கு "அறிவின் தெய்வம்" அல்லது "குழந்தை தேவி" என்று பொருள்படும்.  

பாலம்பிகா தசகம் என்னும் புராண நூலில் பாலம்பிகாவைப் பற்றிய விளக்கத்தைக் காணலாம். இவர் நான்கு கைகள் உடையவராகவும் ஒவ்வொரு உள்ளங்கையிலும் சிவப்பு வட்டம் கொண்டவராகவும் ஓவியங்களில் காணப்படுகிறார்.  இவர் தன்னிரு கைகளில் ஒரு புனித நூலையும் ஒரு ஜபமாலையையும் ஏந்தி பக்தர்களுக்குக் காட்சியளிக்கிறார். பாலாம்பிகா ஒரு குழந்தையாகவே கருதப்படுகிறார். இருந்தாலும், ஒரு சிறந்த வாழ்க்கைக்குத் தேவையான உண்மையான அறிவு, கல்வி, ஞானம், ஆற்றல், வளம் ஆகியவற்றைத் தருபவராக வழிபடப்படுகிறார்.  பாலாம்பிகையை சிலவேளைகளில் குழந்தைகளின் தெய்வம் என்றே அழைக்கின்றனர். எனவே, இவருடைய கோயிலும் குழந்தைகளுக்கு உரித்தானதாகவே கட்டப்பட்டது. 

## மூலமந்திரம்

“ஐம் க்லீம் சௌ, சௌ க்லீம், ஐம், ஐம்,  க்லீம், சௌ. "  

"ஐம்" என்பது கற்றலைக் குறிக்கிறது. 

"க்லீம்" என்பது காந்த ஈர்ப்பைக் குறிக்கிறது. 

"சௌ" என்பது செழிப்பைக் குறிக்கிறது. 

இந்த எளிய மூன்று சொல் மூலமந்திரம் அனைத்து நவீன உலகப் பிரச்சினைகளுக்கும் தீர்வாகக் கருதப்படுகிறது.  இந்த மூலமந்திரத்தை உச்சரிக்கும்போது பாலம்பிகா உடனடியாக வந்து அருள் புரிவார் என்று நம்பப்படுகிறது. மேலும், "பாலா" என்கிற பெயரை ஓதும்போது, தெய்வமாக இருக்கும் இவர் எப்போதும் கேட்பார் என்கிற நம்பிக்கை நிலவுகிறது.  

## கோயில்
தமிழ்நாட்டின் அரியலூர் மாவட்டத்தில் காமராசவள்ளியில் பாலம்பிகாவுக்கு ஒரு கோயில் உள்ளது. இது சுமார் 1000–2000 ஆண்டுகள் பழமையானது எனக் கருதப்படுகிறது. இக்கோயிலின் சுவர்களில் சிற்பங்கள் காணப்படுகின்றது.  மேலும், கார்கோடகன் என்கிற நாகர்களின் அரசன், விநாயகர் மற்றும் நந்தியுடன் சிவ பூசை செய்யும் கதையைக் குறிப்பிடும் சிற்பங்கள் இங்கு உள்ளன.  மேலும், 1950-ஆம் ஆண்டில் காஞ்சி மடத்தைச் சேர்ந்த சந்திர சேகர சுவாமிகள் இங்கு வந்து கார்கோடேசுவரருக்கும் பாலாம்பிகைக்கும் நீராட்டி, போற்றி வழிபட்டதாக கோயில் குறிப்பு காணப்படுகிறது.

## பரிகாரத்தலம்
பன்னிரெண்டு இராசி சக்கரத்தில் ஒன்றான கடகம் இராசி மற்றும் கடக லக்கினத்தில் பிறந்தவர்கள், தங்கள் வாழ்க்கையில் நலம் பெற்று வாழ இங்கு வந்து வழிபடலாம் என்று கூறப்படுகிறது. மேலும், நாக தோஷம் உடையவர்களின் பரிகாரத் தலமாகவும் இக்கோயில் உள்ளது. இங்கு வந்து கார்கோடேசுவர் - பாலாம்பிகாவை வழிபாடு செய்வதன் மூலம், திருமணத் தடை நீங்கும் எனவும், குழந்தைப் பேறு மற்றும் நல்ல வாழ்க்கை அமையப்பெறும் எனவும் இக்கோயிலின் தல வரலாறு குறிப்பிடுகிறது.   

## கொண்டாடப்படும் திருவிழாக்கள்

## பாலாம்பிகா தசகம்
பாலாம்பிகையைப் போற்றிப் பாடும் பாடல்கள் அடங்கிய புனித நூல் *பாலம்பிகா தசகம்* என்று அழைக்கப்படுகிறது. இந்த உரை பாலாம்பிகையையும் அவரிடம் உள்ளவற்றையும் விவரிக்க "யார்" அல்லது "யாருடையது" ஆகிய சொற்றொடரைப் பயன்படுத்துகிறது. ஒவ்வொரு வரியும் "ஓ பாலாம்பிகா, அருள்கூர்ந்து என்னைக் கண்டு இரங்குவாயாக" என்று தொடங்குகிறது. இந்த நூலில் பாலாம்பிகையைப் பற்றிய வருணனைகளைக் காணலாம். முதலில் இந்த நூல் சமசுகிருதத்தில் எழுதப்பட்டது. பின்னர் பி.ஆர். ராமச்சந்தர் என்பவர் ஆங்கிலத்தில் மொழிபெயர்த்தார்.

## குறிப்புகள்

## வெளி இணைப்புகள்
* Sribalathirupurasundari.com
* Hindupedia.com
* Temple.dinamalar.com
* Secure.flickr.com
* Balambikathirupanitrust.webs.com

பகுப்பு:இந்து பெண் தெய்வங்கள்
சான் பென்

**சான் ஜசுடின் பென் ()** (பிறப்பு: ஆகத்து 17, 1960) ஒரு ஐக்கிய அமெரிக்க நடிகர், இயக்குநர் மற்றும் தயாரிப்பாளர் ஆவார். இரண்டு முறை சிறந்த நடிகருக்கான அகாதமி விருதினை வென்றுள்ளார்.

2005 சூறாவளி கத்ரீனா மற்றும் 2010 எயிட்டி நிலநடுக்கம் ஆகிய நிகழ்வுகளின் பிறகு இவர் பல்வேறு மனிதநேய சேவைகளை செய்துள்ளார்.

## மேற்கோள்கள்

## வெளியிணைப்புகள்

*
*
*

பகுப்பு:1960 பிறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க எழுத்தாளர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:வாழும் மக்கள்
கர்ம யோகம் (நூல்)

கர்ம யோகம் எனும் நூல் சுவாமி விவேகானந்தர் நியூயார்க்கில் நிகழ்த்திய எட்டு வகுப்புச் சொற்பொழிவுகளின் தொகுப்பு ஆகும்.

கர்ம யோகத்தின் தமிழ் மொழிப்பெயர்ப்பு முதன் முதலாக சென்னை ஸ்ரீராமகிருஷ்ண மடம் 1922 ல் வெளிவந்தது.

இந்நூலில் கர்மயோகம், அதன் அடிப்படை, அதன் செயல்முறை, அதன் நிபந்தனைகள் ஆகியன பற்றி படிப்படியாக விவரிக்கிறார் சுவாமி விவேகானந்தர்.

## பொருளடக்கம்
#குணத்தின் மீது செயலின் விளைவு
#கடமை என்பது என்ன?
#நாம் உதவி செய்வது நமக்கே ; உலகிற்கு அல்ல
#கர்மயோகத்தின் குறிக்கோள்
#அவரவர் நிலையில் அவரவர் பெரியவரே !
#செயல் புரிவதன் ரகசியம்
#பற்றின்மையே பூரணமான தன்னல மறுப்பு
#முக்தி

## சான்றுகள்

1.சுவாமி விவேகானந்தரின் சிக்காக்கோ உரை

2.கர்ம யோகாவின் நேபாள மொழிப் பெயர்ப்பின் வெளியீடு

3.இராமகிருஷ்னா மிஷன் புத்தக நிலையம்

## வெளி இணைப்புகள்
## இவற்றையும் காண்க
விவேகானந்தர்

இராமகிருஷ்ணர்

ஞான யோகம் (நூல்)

ராஜ யோகம் (நூல்)

பக்தி யோகம் (நூல்)

உலகச் சமயங்களின் பாராளுமன்றம்

இராமகிருஷ்ண மடம், சென்னை

பகுப்பு:1922 தமிழ் நூல்கள்
யமகா சிக்னஸ் ஆல்ஃபா

**யமகா சிக்னஸ் ஆல்ஃபா** என்பது யமகா நிறுவனத்தின் குவியுந்து ஆகும். இந்தக் குவியுந்து டிரம் மற்றும் டிஸ்க் ஆகிய இரு விதங்களில் கிடைக்கின்றது. தொடக்கத்தில் டிரம் வகை பிரேக்குகளை மட்டுமே கொண்டு இந்தக் குவியுந்து வெளிவந்தது. வாகனத்தின் முன்சக்கரத்தில் டிஸ்க் பிரேக் வைத்து 2016 ஜூன் மாதத்தில் யமகா வெளியிட்டது.

## தொழில்நுட்பம்
* 7.1 PS ஆற்றலை வெளிப்படுத்தக்கூடிய 113சிசி என்ஜினை பெற்றுள்ளது. இதன் இழுவைதிறன் 8.1Nm ஆகும். இதில் சிவிடி ஆட்டோமேட்டிக் கியர்பாக்ஸ் பயன்படுத்தப்பட்டுள்ளது. 
* இன்ஸ்ட்ரூமென்ட் கிளஸ்டர் டிஜிட்டல் முறையில் ஆனது.
* முழுவதும் நிரப்பப்பட பெட்ரோலுடன் வண்டியின் எடை 106 கிலோகிராம் உள்ளது.
* 21 லிட்டர் கொள்ளளவு கொண்ட சேமிப்பகம் அமருமிடத்திற்கு கீழே உள்ளது.
* யமகா நிறுவனம் இந்த குவியுந்து 66 கி.மீ. மைலேஜ் தருவதாக கூறுகிறது.

## வண்ணங்கள்
* ரேடியன்ட் சியன் 
* மார்வெல் பிளாக்

## ஆதாரங்கள்


## வெளி இணைப்புகள்

பகுப்பு:யமகா குதியுந்துகள்
சிறந்த திரை இயக்கத்திற்கான அகாதமி விருது

**சிறந்த திரை இயக்கத்திற்கான அகாதமி விருது ()** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் ஒவ்வொரு ஆண்டும் வழங்கப்படும் அகாதமி விருதுகளில் ஒன்றாகும். இவ்விருதிற்கு பரிந்துரைக்கடுபவை பெரிதும் சிறந்த திரைப்படத்திற்கான அகாதமி விருதிற்கும் பரிந்துரைக்கப்பட்டுள்ளன. தொடர்ச்சியாக 33 வருடங்களுக்கு, 1981 முதல் 2013 வரை, சிறந்த திரைப்படத்திற்கு பரிந்துரைக்கப்பட்ட அனைத்து திரைப்படங்களும் இவ்விருதிற்கு பரிந்துரைக்கப் பட்டன. 
இவ்விருதினை வென்றவர்களில் சிலர்:
*1 வெற்றி: ஜேம்ஸ் கேமரன் (2 பரிந்துரைகள்)
*1 வெற்றி: அல்போன்சா குயூரான் (2 பரிந்துரைகள்)

## மேற்கோள்கள்

பகுப்பு:அகாதமி விருதுகள்
இராகினி சங்கர்

**இராகினி சங்கர்** (Ragini Shankar) இவர் ஓர் இந்திய வயலின் கலைஞர் ஆவார். இவர் இந்துஸ்தானி பாரம்பரிய இசை மற்றும் இணைவை நிகழ்த்துகிறார். இவர் முனைவர் சங்கீதா சங்கர் என்பவரின் மகளாவார். மேலும், புகழ்பெற்ற பத்ம பூசண் முனைவர் என் ராஜம் என்பாரது பேத்தியாவார். இவர் தற்போது மும்பையில் வசிக்கிறார்.

## ஆரம்ப கால வாழ்க்கை
இவர் தனது 4 வயதில் இசைப் பயிற்சியைத் தொடங்கினார். 11 வயதில் போபாலில் உள்ள பாரத் பவன் கலாச்சார மையத்தில் தனது முதல் பொது நிகழ்ச்சியினை நிகழ்த்தினார். இவர் "கயாக்கி ஆங்" என்ற வயலின் வாசிப்பவராவார் .

## கல்வி
சங்கர் இயந்திரப் பொறியியல் கல்வியில் சிறந்து விளங்கினார். மேலும் இசையில் முதுகலை பட்டமும் பெற்றுள்ளார்.

## தொழில்
கொல்கத்தாவில் 'டோவர்லேன் இசை விழா' யூரோபாலியா, மேரு, புனேவில், சவாய் காந்தர்வா பீம்சென் விழா, டோவர் லேன் இசை மாநாடு, சப்தக் இசை விழா, மிலாப்ஃபெஸ்ட், யக்சா ( திருவிழா), பஞ்சம் நிஷாத்துக்கான ஆரோகி, நடிகை, ஹேம மாலினி ஏற்பாடு செய்த ஜெய ஸ்மிருதி, நுண்கலை கோயில், இந்திய கலை நிகழ்ச்சிகளின் சங்கம், டி. என். கிருட்டிணன் அறக்கட்டளை, மற்றும் வங்காள இசை அறக்கட்டளை போன்ற பல்வேறு மதிப்புமிக்க விழாக்களில் இவர் தனது வயலின் இசை நிகழ்ச்சிகளை நிகழ்த்தியுள்ளார். மேலும் *ஐடியா ஜல்சா* என்ற தொலைக்காட்ட்சியிலும் இவரது இசை ஒளிபரப்பப்பட்டது. இவர் தனது சகோதரி நந்தினி சங்கருடன் ஒரு காணொளிக் காட்சி ஒன்றையும் வெளியிட்டுள்ளார். மற்றும் பாரம்பரிய இசை குறுந்தகட்டினையும் வெளியிட்டுள்ளார்.

இந்தியா முழுவதும் நிகழ்ச்சிகளைல் தோன்றியதோடு, ஐக்கிய அமெரிக்கா, கனடா, இங்கிலாந்து, நெதர்லாந்து, ஜெர்மனி, பிரான்ஸ், பெல்ஜியம், ஹங்கேரி, சிங்கப்பூர், மலேசியா மற்றும் துபாய் போன்ற இடங்களிலும் தனது இசை நிகழ்ச்சிகளை நிகழ்த்தியுள்ளார். ராகினி தனது பயணங்களின் போது விரிவுரைகளயும் வழங்குகிறார் . மேலும், ஒரு வழக்கமான அடிப்படையில் பட்டறைகளையும் நடத்துகிறார்.

மும்பையில் உள்ள விஸ்லிங் வூட்ஸ் சர்வதேச நடனப் பள்ளியின் ஆசிரிய உறுப்பினராக இருக்கிறார்.

இவர் புகழ்பெற்ற பாலிவுட் பாடலாசிரியர் இர்ஷாத் காமிலின் தி இங்க் பேண்ட் என் இசையின் ஒரு பகுதியாவார். இது இசையுடன் பின்னப்பட்ட கவிதைத் தொடராகும். பிரபல பிரெஞ்சு இசையமைப்பாளர் தியரி பெக்கோ  என்பவரால் உருவாக்கப்பட்ட சங்காட்டா என்ற இந்தோ-பிரெஞ்சு இசை திட்டத்தின் ஒரு பகுதியாவார். இதைப் பற்றி பிரான்சின் *லு மொண்டே* என்ற இதழில் வெளிவந்த ஒரு கட்டுரையில் விவரிக்கப்பட்டது. இவரது சமீபத்திய நிகழ்வுகளில் பிரபலமான இந்திய இசைக்கு ஒரு புதிய ஒலியை வழங்கும் புதுமையான இணைவு இசைக்குழுவான இன்ஸ்ட்ரிங் என்பது அடங்கும். இந்திய இசையைப் பற்றி பேச டெட் மாநாட்டின் மேடையில் தோன்றியுள்ளார். இவர் இந்திய அரசின் கலாச்சார அமைச்சகத்தின் கலாச்சார உதவித்தொகை பெற்றவர் ஆவார்.

## விருதுகள் மற்றும் கௌரவங்கள்
இவருக்கு, திரைப்பட நடிகையும் நடனக் கலைஞருமான ஹேமா மாலினி, 'ஜெய ஸ்மிருதி' என்ற பட்டத்தை 2012இல் வழங்கினார்

2018இல் இந்தியாவின் துணைக் குடியரசுத் தலைவர் வெங்கையா நாயுடு, அவர்கள் " ஜஷ்ன்-இ-யங்கிஸ்தான்"  என்ற பட்டத்தை வழங்கினார். இது நாட்டின் ஆற்றல்மிக்க இளைஞர் சக்தியைக் கொண்டாடும் மரியாதையாகும்.

## குறிப்புகள்

பகுப்பு:வாழும் மக்கள்
பகுப்பு:இந்திய வயலின் கலைஞர்கள்
மிமி சக்ரபோர்த்தி

**மிமி சக்கரபோர்த்தி** (Mimi Chakraborty) என்பவர் ஓர் இந்திய நடிகை மற்றும் அரசியல்வாதியாவார். மேற்கு வங்கத்தின் திரைப்படம் மற்றும் தொலைக்காட்சி நிகழ்ச்சிகளுக்காக இவர் நன்கு அறியப்படுகிறார். கல்கத்தா டைம்சு பத்திரிகை 2016 ஆம் ஆண்டு வெளியிட்ட மிகவும் விரும்பத்தக்க பெண்கள்  பட்டியலில் மிமி 2016 ஆம் ஆண்டிற்கான மிகவும் விரும்பத்தக்கப் பெண்ணாக பட்டியலிடப்பட்டார் .

இந்தியாவின் 17 வது மக்களவையில்  யாதவ்பூர் தொகுதியிலிருந்து இவர் [நாடாளுமன்ற உறுப்பினராகத் தேர்ந்தெடுக்கப்பட்டார்.

==நடிப்பு வாழ்க்கை==
இவர் இந்திய மொழிகளில் ஒன்றான பெங்காலி திரைப்பட உலகில் மிகச்சிறந்த நடிகராகவும் விளங்குகிறார். "கல்கத்தா டைம்ஸ் " எனும் பத்திரிகை வெளியிட்ட வங்காளத்தின் விருப்பமான பெண்கள் பட்டியல் 2016-ல் இடம் பிடித்துள்ளார்.

==உசாத்துணை==

[பகுப்பு:இந்திய நாடாளுமன்ற உறுப்பினர்கள்